als_Latn dik_Latn tur_Latn
Kreu i Listës Serbe, Slavko Simiç, ka akuzuar Prishtinën se po shkakton tensione mes serbëve në prag të zgjedhjeve të 11 qershorit.
Simiç ka akuzuar rëndë kryetarin e Leposaviçit, Dragan Jabllanoviç, dhe birin e tij Aleksandër, i cili është kryetar i Partisë së Serbëve të Kosovës, se janë ‘klan në shërbim të Prishtinës’.
Kreu i Listës Serbe është ankuar ndaj vendimit të prokurorit shqiptar që ka liruar Aleksandër Jabllanoviç, për të cilin ka thënë se ka sulmuar aktivistët e këtij subjekti.
“Nëse prokurori shqiptar liron dikë krahas dhjetë dëshmitarëve të cilët pohojnë se Aleksandar Jabllanoviç sulmoi aktivistët tanë, atëherë këtu gjërat janë plotësisht të qarta”, ka theksuar Simiç.
Konflikti mes serbëve të Kosovës ka filluar pas përçarjes së Listës Serbe dhe krijimit të subjektit të ri politik ‘Partia e Serbëve të Kosovës’, me në krye ish-ministrin Aleksandër Jabllanoviç.
E ashtuquajtura Zyrë për Kosovën në Qeverinë e Serbisë ka akuzuar Prishtinën se po bën përpjekje për t’i dobësuar serbët përmes thyerjes së unitetit të tyre.
als_Latn als_Latn als_Latn als_Latn als_Latn als_Latn